

**PEDAGÓGUS ETIKAI KÓDEX**

**2020.**

**Kecskeméti Kodály Zoltán Ének-zenei Általános Iskola,**

**Gimnázium, Szakgimnázium és**

**Alapfokú Művészeti Iskola**

**OM azonosító kód: 200923**

**TARTALOMJEGYZÉK**

**1. Bevezető ................................................................................................................................. 5**

Etikai alapelveink ................................................................................................................................ 6

**2. Etikai kódex pedagógusoknak ............................................................................................. 9**

2.1. A szakmai etikai kódex érvényességi köre ................................................................................... 9

2.2. A pedagógus hivatás etikai normái ............................................................................................. 10

2.3. Kapcsolatok ................................................................................................................................ 10

2.3.1. Kapcsolat a növendékekkel, tanítványokkal ....................................................................... 11

2.3.2. Kapcsolat a szülőkkel .......................................................................................................... 12

2.3.3. Kapcsolat a munkatársakkal ................................................................................................ 12

2.3.4. Kapcsolat az intézmény vezetőivel, a fenntartóval, a működtetővel és más szervekkel ..... 13

**3. Kutatásetikai elvek ............................................................................................................. 14**

**4. Az etikai bizottság .............................................................................................................. 15**

Az elsőfokú eljárásban eljárni jogosult etikai bizottság .................................................................... 15

A másodfokú eljárásban eljárni jogosult etikai bizottság .................................................................. 15

**5. Etikai eljárásrend ............................................................................................................... 15**

I. Az etikai eljárás alapelvei, alapfogalmai *....................................................................................... 15*

Eljárási alapelvek ......................................................................................................... 15

Az etikai vétség ............................................................................................................ 16

Etikai vétség miatti eljárás ........................................................................................... 16

Határidő számítása ....................................................................................................... 16

Összeférhetetlenség ...................................................................................................... 16

Elévülés ........................................................................................................................ 17

Az etikai eljárás megindítása ........................................................................................ 17

Az etikai vizsgálat alá vont személy jogai, kötelezettségei.......................................... 18

II. Az etikai eljárás lefolytatásának részletes szabályai ........................................................ 18

Az etikai vizsgálat során tartott tárgyalás .................................................................... 18

Az etikai eljárás során hozott döntés meghozatala ....................................................... 19

Az etikai eljárás során hozott döntés közlése ............................................................... 20

Az etikai vétség szankcionálása, az intézkedések ........................................................ 20

Az etikai eljárás megszűnése ........................................................................................ 21

III. Jogorvoslat ...................................................................................................................... 21

Kiegészítő szabály ........................................................................................................ 22

**6. Bibliográfia ......................................................................................................................... 23**

**Bevezető**

*A nemzeti köznevelésről szóló 2011. évi CXC. törvény (a továbbiakban: nemzeti köznevelési*

*törvény) a Kar feladatkörébe utalja etikai kódexének (a továbbiakban: Kódex) megalkotását,*

*amely általános etikai alapelvekből, részletes etikai és eljárási szabályokból áll.*

*A törvény elvi éllel rögzíti: a Kar tagjának kötelessége, hogy megtartsa a Kar működésére*

*vonatkozó, a nemzeti köznevelési törvényben, a Kar Alapszabályában és a Kódexben rögzített*

*szabályokat.*

*Az állami és önkormányzati fenntartású köznevelési intézményekben a Kar által elfogadott*

*Kódex alkalmazása kötelező. A magán köznevelési intézmény fenntartója a Kar által*

*elfogadott Kódex általános etikai alapelveinek figyelembevételével megalkotja az általa*

*fenntartott köznevelési intézményekben foglalkoztatott pedagógusokra vonatkozó intézményi*

*etikai kódexet. Az egyházi köznevelési intézmény ajánlásként veszi figyelembe a Kar által*

*elfogadott Kódex alapelveit.*

A Kódex célja a pedagógus szakma közmegegyezésen alapuló hivatáserkölcsi normáinak

rögzítése, a szakma belső összetartozását és ezzel társadalmi megbecsültségét erősítő, a

közösség tagjaként követendő etikus emberi magatartások leírása.

Intézményünk pedagógus kara a kódex előírásait önmagára vonatkozóan kötelezőnek tekinti.

A Kódex:

 tartalmazza a köznevelési intézményben munkakapcsolatba kerülő felek közötti

érintkezés kultúrájának általános jellemzőit, a kapcsolattartás követendő etikai

szabályait;

 megfogalmazza mindazokat a szokásjog által közvetített tartalmakat, amelyek a

nevelési-oktatási, továbbá a pedagógiai szakszolgálati intézményekben ellátandó

szakfeladatok (a továbbiakban: nevelési-oktatási feladatok) elvégzéséhez, annak

megszervezéséhez kapcsolódnak, s a pedagógus hivatás különlegesen fontos

társadalmi szerepéből következnek.

A Kódex a pedagógus szakma hivatáserkölcsi szabályainak gyűjteménye, s mint ilyen a

közalkalmazottak jogállásáról szóló 1992. évi XXXIII. törvény 39. § (2) bekezdése

alkalmazása tekintetében munkavégzésre vonatkozó *egyéb szakmai szabály*nak minősül.

1. ÖNKÉNTES JOGKÖVETÉS

Feladatainkat tudatos törvénytisztelő magatartást tanúsítva, önkéntes jogkövetés formájában

teljesítjük, melynek szerves része, hogy hozzájárulunk a gyermekek, a tanulók, a kollégák, a

szülők, a fenntartó és más érintett személyek neveléssel-oktatással kapcsolatos alapvető

jogainak és kötelezettségeinek – a jogszabályokban foglaltak szerinti – érvényesüléséhez.

(2) NEMZETI ÉRDEK

Küldetésünk: nemzeti közszolgálat, így munkánkat mindenekelőtt a nemzet érdekében, a

gyermekek, tanulók mindenek felett álló érdekeire kiemelt hangsúlyt helyezve végezzük,

érvényt szerezve a nemzeti köznevelési törvényben meghatározott értékeknek.

(3) ELKÖTELEZETTSÉG

Pedagógiai tevékenységünk: társadalmi küldetés, melyet a magyar társadalom iránt

elkötelezetten végzünk.

(4) FELELŐSSÉG

Döntéseinket, nyilatkozatainkat és cselekedeteinket felelősség hatja át: mivel munkánk során

emberek sorsát befolyásoljuk, ennek megfelelő komolysággal és odaadással végezzük azt.

Döntéseink és cselekedeteink folyamán mindig figyelembe vesszük azok belátható

következményeit.

(5) SZAKSZERŰSÉG

Feladatainknak a legjobb tudásunk szerint szakszerűen teszünk eleget, azaz a jogi és morális

követelmények betartásán túl leginkább szaktudásunk megfelelő alkalmazásáért vagyunk

felelősek. Ennek érdekében folyamatosan fejlesztjük szakmai ismereteinket, készségeinket,

képességeinket és törekszünk munkánk színvonalának javítására. Tudásunk és tapasztalataink

átadásával támogatjuk munkatársaink szakmai fejlődését. A munkánk során felhalmozódott

tudást a nemzet szellemi vagyona fontos részének tekintjük, és mindent megteszünk annak

megőrzése és gyarapítása érdekében.

(6) SZAKMAI ALÁZAT

Szakmai feladatainkat hivatásként, annak megfelelő méltósággal, elkötelezetten végezzük.

Cselekedeteink meghatározó erkölcsi mércéjének tartjuk hivatásunk tiszteletét.

(7) JÓHISZEMŰSÉG ÉS TISZTESSÉG

Döntéseinkben, nyilatkozatainkban és cselekedeteinkben tisztességesen és a jóhiszemű

magatartás normáit követve járunk el. Betartjuk a ránk vonatkozó jogi és morális előírásokat.

Nem vállalunk közösséget a jogi és morális szabályok illetve követelmények megsértőivel,

tudatosan elkerülünk minden olyan helyzetet, amely tisztességtelen és jogellenes befolyás alá

kerülésünkhöz vezethetne.

(8) MÉLTÓSÁG, PÉLDAMUTATÁS

Megjelenésünk és magatartásunk, továbbá valamennyi megnyilvánulásunk hivatásunkhoz

méltó, azaz olyan módon viselkedünk, beszélünk és öltözködünk, hogy az erősítse

munkahelyünk és a köznevelés megbecsültségét. Kötelességeinket igyekszünk úgy teljesíteni,

hogy az a felelősségvállalás, a kötelességteljesítés és az emberségesség példája legyen azok

számára is, akiket ugyanilyen kötelezettségek nem terhelnek.

(9) SZEMÉLYES PÉLDAMUTATÁS ÉS ELVÁRÁSOK ÖSSZHANGJA

Kiemelt hangsúlyt helyezünk arra, hogy személyes jó példával járjunk elöl, átérezve ennek

különösen jelentős nevelő-oktató hatását. Mindezt tükrözzük a gyermekekkel, a tanulókkal, a

kollégákkal szembeni elvárásainkban is. Elvárásainkat soha nem helyezzük a saját magunkkal

szemben támasztott kívánalmaink fölé sem morális, sem szakmai értelemben. Elveink és

tetteink, szavaink és cselekedeteink egymással összhangban vannak.

(10) PÁRTATLANSÁG

Munkánk végzése során a gyermekek, a tanulók, a kollégák, a szülők, a fenntartó és a

működtető, valamint a szakmai és érdekképviseleti szervezetek jogainak és jogos érdekeinek

tekintetében pártatlanul járunk el. Személyes érdekeink, pártpolitikai rokon- vagy

ellenszenveink sem befolyásolják a jogszabályi és morális követelményeknek megfelelő

munkavégzésünket. Munkahelyünket nem használjuk fel jogtalan előnyszerzésre, és

tartózkodunk minden olyan tevékenységtől vagy állásfoglalástól, amely kétséget ébreszthetne

részrehajlástól mentes és etikus munkavégzésünk iránt. Társadalmi szervezetekben, politikai

mozgalmakban kifejtett tevékenységünket mindig egyértelműen elkülönítjük munkahelyi

tevékenységünktől.

(11) IGAZSÁGOSSÁG, MÉLTÁNYOSSÁG

Teendőinket a jog és az erkölcs szerint is igazságosan és méltányosan végezzük, azaz a

jogszabályok adta keretek között mindent megteszünk annak érdekében, hogy munkánk

megfeleljen a jogszabályok céljainak, és erkölcsileg is helyes legyen. Döntéseinket

mindezeken felül a józan ész, az emberiesség és a gyermekek, tanulók jogos érdeke határozza

meg.

(12) VÉDELEM

Mindenkor szem előtt tartjuk a gyermekek, a tanulók, a kollégák, a szülők jogait és jogos

érdekeit, azok védelme és tiszteletben tartása érdekében fellépünk.

(13) ELŐÍTÉLET-MENTESSÉG, EGYENI BÁNÁSMÓD

Az emberi méltóság feltétlen tiszteletben tartása megkérdőjelezhetetlen számunkra. Nevelési-

oktatási feladatainkat a gyermekek, a tanulók, a kollégák, a szülők, a fenntartó és a

működtető, valamint az érdekképviseleti és szakmai szervezetek irányában előítéletektől

mentesen teljesítjük. Egyenlő bánásmódot tanúsítunk – a jogszabályokban meghatározott

eseteken túl – minden, munkánk során velünk kapcsolatban álló személy irányában.

(14) ÁTLÁTHATÓSÁG

eladatvégzésünk a társadalom számára átlátható: munkánkat úgy végezzük, hogy

megfelelően dokumentált, könnyen áttekinthető és követhető, valamint munkatársaink

számára a munkájukat segítő mértékben megismerhető legyen. Minden tőlünk telhetőt

megteszünk azért, hogy az érintettek a tevékenységünkkel kapcsolatos nyilvános adatokhoz a

lehető legegyszerűbben, egyenlő feltételekkel hozzájuthassanak.

(15) EGYÜTTMŰKÖDÉS

Mindazokkal együttműködésre törekszünk, akik a köznevelés hatékonysága és

eredményessége érdekében tevékenykednek. Szakmai döntéseink előkészítése során érdemi

párbeszédet folytatunk minden érintett résztvevővel.

(16) KONSTRUKTIVITÁS ÉS ÖNFEJLESZTÉS EGYSÉGE

Tevékenységünket jellemzi a konstruktív, előremutató, jószándékú bírálat, továbbá a

folyamatos és tudatos, elemző gondolkodásból és gyakorlati tapasztalatból eredő önfejlesztés

igénye.

(17) LELKIISMERETESSÉG

Társadalmi és intézményi küldetésünknek mindenben, mindenkor lelkiismeretesen eleget

teszünk, azaz szavainkat és tetteinket az összes külső kötelezettség és iránymutatás

figyelembevételével a lehető legnagyobb mértékben, de végső soron saját morális

ítélőképességünkre támaszkodva hangoljuk össze, ügyelve arra, hogy erkölcsi

ítélőképességünket megszokások és külső kényszerek ne befolyásolják.

**2. Etikai kódex pedagógusoknak**

Jelen fejezet a Kódex hatályáról és a részletes etikai szabályokról szóló rendelkezéseket

tartalmazza.

**2.1. A szakmai etikai kódex érvényességi köre**

A Kódex érvényességi köre *személyi hatály*át jelenti: azon személyek körét jelöli meg, akikre

a Kódex betartása – a jogszabályi rendelkezésekben foglaltaknak megfelelően – kötelező.

A Kódex érvényességi köre kiterjed minden – a nemzeti köznevelési törvény hatálya alá

tartozó – olyan pedagógusra, akit állami vagy önkormányzati fenntartású köznevelési

intézményben pedagógus munkakörbe történő kinevezéssel foglalkoztatnak. A Kódex

személyi hatályát illetően további rendelkezéseket jogszabály határozhat meg.

A Kódex rendelkezéseit a pedagógus munkakörével összhangban kell értelmezni.

A Kódex a köznevelési intézménnyel közvetlenül vagy közvetve kapcsolatban álló

pedagógusokra – így a megbízási szerződés alapján óraadóként dolgozó kollégákra – nézve

ajánlásnak tekinthető, amennyiben nincs az érintett pedagógusnak a hatály alá tartozást

eredményező további jogviszonya.

A Kódex nyilvános.

**2.2. A pedagógus hivatás etikai normái**

A pedagógusnak munkája térbeli és időbeli keretein túl is tudatában kell lennie annak, hogy

minden megnyilvánulásával kollégái közösségét is minősíti, így számára hivatásának etikai

normái mindig és mindenütt irányadóak.

Ennek megfelelően a pedagógus

 sem tetteivel, sem nyilatkozataival nem csorbítja saját intézménye és hivatása jó hírét;

annak öregbítésére törekszik;

 az intézmény erre vonatkozó előírásain túl munkája során külső megjelenésével és

megnyilvánulásaival is kifejezi hivatása rangját, tiszteletét;

 csak abban az esetben végzi munkáját az őt foglalkoztató intézmény közösségében, ha

testi és lelki egészsége ezt egyaránt lehetővé teszi;

 az egészség- és környezettudatos életvitelt, a természet védelmét, az élet tiszteletét

képviseli;

 mindenkor példát mutat nemzeti jelképeink megbecsülésében, nemzeti ünnepeink és a

mindezek által jelképezett, képviselt értékek tiszteletben tartása terén;

 lehetőségei szerint folyamatos önképzésselgyarapítja, fejleszti a hivatása

gyakorlásához szükséges tudását, képességeit, készségeit, attitűdjeit.

A pedagógusnak – mint minden embernek – elidegeníthetetlen joga van olyan közéleti és

magánérdekű tevékenységekhez, amelynek során nem pedagógusként jelenik meg a

nyilvánosság, a nevelő-oktató munkájával érintett közösség előtt.

Ennek során magánérdekű tevékenységét soha nem helyezi a közérdek fölé, közéleti

szerepvállalásait időben és térben határozottan elkülöníti nevelő-oktató munkájától,

ugyanakkor a pedagógusnak közéleti szerepvállalásaiban is erősítenie kell pedagógus társai

megbecsülését, tiszteletét; a pedagógus pálya, a köznevelési intézmények iránti bizalmat.

**2.3. Kapcsolatok**

A pedagógus szakmai kapcsolatait érintő tevékenységének alapvető morális szabályai:

 Munkája során a pedagógus kapcsolatban áll növendékeivel, tanítványaival, azok

szüleivel, valamint az őt foglalkoztató intézmény munkatársaival, vezetőivel, a

fenntartóval, a működtetővel, illetve a szakmai és érdekképviseleti szervezetekben

dolgozó alkalmazottakkal. Helytelen minden olyan megnyilvánulás, amely az említett

személyekkel szemben méltánytalan megkülönböztetést vagy negatív hozzáállást

éreztet.

 A pedagógus társadalmi, szakmai kapcsolatai révén létrejött helyzetét az

intézményben semmilyen – másoknak hátrányt okozó – személyes előny szerzésére

nem használhatja föl.

 A pedagógus a növendékeitől, a tanítványaitól, a szülőktől és a pedagógiai folyamat

szereplőitől – a mindennapi életben szokásos kisebb figyelmességek kivételével –

aránytalanul nagy értékű ajándékot, kölcsönt és jogtalan előnyt nem fogadhat el, nem

adhat. Ilyesmit soha senkitől, semmilyen mértékben nem várhat el.

 A pedagógus-pedagógus kapcsolatban az egyenjogúság, a kollegialitás és a munkatársi

szolidaritás alapvető etikai követelmény.

 A pedagógus minden jogilag és erkölcsileg megengedett eszközzel fellép az olyan

megnyilvánulások vagy tevékenységek ellen, amelyek megalázó, bántó vagy

embertelen helyzetbe sodorhatják növendékeit, tanítványait, kollégáit.

**2.3.1. Kapcsolat a növendékekkel, tanítványokkal**

(1) A pedagógus kapcsolata a növendékeikkel, diákokkal egymás kölcsönös tiszteletén

alapuló mester-tanítvány kapcsolat.

(2) A pedagógus magánéleti vagy közéleti problémáit különítse el a pedagógiai

tevékenységétől.

(3) A pedagógus növendékei, tanítványai magánéletét tartsa tiszteletben.

(4) A pedagógus növendékeivel, tanítványaival való kapcsolatait a mindenkori

szerephatárokon belül alakítsa.

(5) A pedagógus saját tanítványait vagy az intézmény növendékeit magáncéllal

munkavégzésre ne késztesse.

(6) A pedagógus saját vagy közeli rokonainak gyermekét intézményes keretben – lehetőség

szerint – ne tanítsa. Amennyiben ez az adott körülmények folytán elkerülhetetlen, őket a

többi növendékkel, tanítvánnyal azonos bánásmódban részesítse, és semmiféle jogtalan

előnyhöz ne juttassa.

(7) A pedagógus törekvéseinek, céljainak elérésére semmiféle erőszakot ne alkalmazzon még

közvetve vagy erre utaló magatartás formájában sem.

(8) A pedagógus nélkülözhetetlen erénye – kiváltképpen a tanórák és foglalkozások

megtartása vonatkozásában – a pontosság, az igényes szakmai munka rendszeressége és a

kiszámíthatóság.

(9) A pedagógus kommunikációja érthető, választékos, pontos, igényességében példamutató

legyen.

**2.3.2. Kapcsolat a szülőkkel**

(10) A pedagógus szülőkhöz fűződő kapcsolatának és együttműködésének alapja a kölcsönös

tisztelet, a bizalom és a megbecsülés.

(11) A pedagógus a szülők között ne tegyen semmiféle diszkriminatív különbséget.

(12) A pedagógus mindig legyen kész megosztani a szülőkkel minden, a gyermekükre

vonatkozó ismeretét. Véleménynyilvánítása legyen tárgyszerű; a növendék, a tanítvány

szellemi, lelki, testi fejlődésére szorítkozzon. Ha ez a tájékoztatás külön mérlegelést

igényel, a pedagógus döntését illetve felelős cselekvését kizárólag a gyermek, a tanuló és

a köz érdeke szabja meg.

(13) A több szülő jelenlétében folytatott megbeszéléseken a pedagógus csak az egész

tanulócsoportot érintő kérdéseket tárgyalja meg.

**2.3.3. Kapcsolat a munkatársakkal**

(14) A pedagógus szakmai tapasztalatait, észrevételeit szükség szerint megosztja

munkatársaival, különös tekintettel a pályakezdőkre.

(15) A pedagógus kollégái javaslatait, véleményét, állásfoglalását tiszteletben tartja; ellenérvelésében minősítések nélkül fogalmazza meg a maga véleményét.

(16) A pedagógus kollégái munkáját objektíven és kizárólag szakmai szempontok alapján

értékeli.

(17) A pedagógus aktívan, saját szaktudását és álláspontját képviselve vesz részt a

nevelőtestület véleményének, javaslatainak, döntéseinek kialakításában, ugyanakkor

egyet nem értése esetén is elfogadja a megfelelő hatáskörben meghozott és megindokolt

döntést, és ennek megfelelően cselekszik.

(18) Amennyiben a pedagógus úgy véli, hogy egy elfogadott döntés alapvető jogot vagy

jogszabályt sért, ezt a véleményét közli az érintett döntést meghozó személlyel vagy

közösséggel. Ha ennek eredményeként nem születik megoldás, a döntést meghozó

személy vagy közösség felügyeletét ellátó személyhez fordul.

(19) Amennyiben a pedagógus úgy véli, hogy kollégája valamely tevékenysége vagy

mulasztása alapvető jogot vagy jogszabályt sért, ezt haladéktalanul jelzi először az

érintett kolléga felé, majd ha ez nem vezetett eredményre, annak közvetlen felettesének.

(20) Ha a vitatott döntés, tevékenység vagy vélt mulasztás a gyermek, a tanuló testi, lelki

épségét vagy egészségét veszélyezteti, a pedagógus közvetlenül az intézkedésre jogosult

vezetőhöz fordul.

(21) A pedagógus az intézmény belső életével kapcsolatos, az intézmény vezetősége által

bizalmasnak nyilvánított információkat a nevelőtestület tagjain kívül nem osztja meg

másokkal.

(22) A pedagógus mindaddig kiáll kollégája mellett, amíg annak szakmai vagy etikai hibája,

mulasztása kétséget kizáróan be nem bizonyosodik.

**2.3.4. Kapcsolat az intézmény vezetőivel, a fenntartóval, a működtetővel és más**

**szervekkel**

(23) A pedagógus az intézmény vezetőivel, a fenntartóval, a működtetővel és más szervekkel

a munkajogi szabályokon, az intézmény szervezeti és működési szabályzatának előírásain

túl konstruktív együttműködésre törekszik.

(24) A pedagógus az őt foglalkoztató intézmény vezetőjével való személyes vagy rokoni

kapcsolatával nem él vissza, nem használja azt saját érdekei vagy előmenetele

támogatására.

(25) A pedagógus és az őt foglalkoztató intézmény vezetői egymás munkáját objektíven és

kizárólag szakmai szempontok alapján értékelik.

**3. Kutatásetikai elvek**

A pedagógus által végzett ***szakmai-tudományos kutatás legfontosabb*** ***alapelvei***, melyeket a

kutatást végző magára nézve kötelezőnek, a társadalmi nyilvánosság felé pedig

képviselendőnek tart, a következők:

 **Jogszerűség, szakszerűség:** a kutatásokat a hatályos jogszabályoknak megfelelően,

szakszerűen és a pedagógus kompetencia határait át nem lépve kell végezni.

 **Tisztesség:** a célok és a kutatási szándékok, módszerek, eljárások bemutatása során

becsületesen, jóhiszeműen kell eljárni.

 **Megbízhatóság:** a kutatási terv megvalósítása során az adatok rögzítésében,

tárolásában, kezelésében és közlésében a legkörültekintőbb precizitásra kell törekedni.

 **Tárgyilagosság:** a kutatás során feltárt értelmezéseket és következtetéseket tényekre,

bizonyításokra kell alapozni.

 **Pártatlanság és függetlenség:** a kutatást politikai pártok, érdekcsoportok, valamely

érdekelt fél befolyásától mentesen kell végezni.

 **Nyitottság***:* a kutatás során más kutatók felé kellő nyitottságot tanúsítva – a nyitottság

korlátait (pl. személyhez fűződő jogok, folyamatban levő kutatás) is figyelembe véve

– kell eljárni.

 **Elfogulatlanság:** más kutatók munkájának bemutatásánál, referenciaadásnál kellő

objektivitást szükséges tanúsítani a szakmai-tudományos szempontok kizárólagos

prioritását szem előtt tartva.

 **Felelősség:** a pályakezdő pedagógusok szakmai és tudományos kutatási tevékenységét

támogatni kell.

***A kutatási etika sérelmét jelentik különösen a következők*:**

 **hamisítás*:*** azadatok és eredmények önkényes megváltoztatása és ezek közlése;

 **plágium**:mások kutatási tervének, kutatási eredményeinek, műveinek átvétele és

sajátként való feltüntetése;

 **személyes befolyásolás,**melynek során

a) a befolyásoló érdekében történő előnyös állásfoglalás kikényszerítésére,

b) a harmadik személyre vonatkozó előnytelen döntés,

c) ellenszolgáltatás kérése,

d) hátrányos megkülönböztetés,

e) a kutatóval függőségi viszonyban levőkkel történő bármilyen alku,

f) a panaszt tevő szankcionálása történik;

 **az etikai szabályok megszegése**: a kutatásra vonatkozó alapelvek tevésben vagy

tűrésben történő megsértése vagy annak elhallgatása külső kényszer hatására.

**4. Az etikai bizottság**

A Kódex etikai eljárásrendjében foglaltak szerint etikai eljárás lefolytatására és etikai

eljárásban érdemi döntéshozatalra az alábbi szervek jogosultak a következőkben részletezett

hatásköri és illetékességi megosztás szerint:

***Az elsőfokú eljárásban eljárni jogosult etikai bizottság***

Az elsőfokú etikai eljárásban az eljárás alá vont pedagógust foglalkoztató köznevelési

intézmény székhelye szerint illetékes Területi Etikai Bizottság vagy – az ügytehertől függően

vagy összeférhetetlenség esetén – a Területi Etikai Bizottság elnöke által kijelölt háromtagú,

elnökből és két tagból álló Etikai Tanács (a továbbiakban e kettő együtt: **Etikai Tanács**) jár

el.

Ha a Területi Etikai Bizottság maga jár el az elsőfokú eljárásban, úgy az Etikai Tanács és

annak elnöke alatt a Területi Etikai Bizottságot és annak elnökét kell érteni.

Az Etikai Tanács tagjai tevékenységükben függetlenek.

Az Etikai Tanács valamennyi döntését határozati formában hozza meg.

Az Etikai Tanács tagjait titoktartási kötelezettség terheli az etikai eljárással összefüggésben.

***A másodfokú eljárásban eljárni jogosult etikai bizottság***

Az Etikai Tanács határozata elleni jogorvoslati eljárás során a Kar Országos Etikai Bizottsága

(a továbbiakban: OEB) jár el a Kódex etikai eljárásrendre vonatkozó normái alapján.

**5. Etikai eljárásrend**

***I. Az etikai eljárás alapelvei, alapfogalmai***

**Eljárási alapelvek**

(1) Az etikai eljárást jogszerűen, jóhiszeműen és tisztességesen kell lefolytatni.

(2) Az etikai eljárásban érvényesíteni kell az ártatlanság vélelmét, és védeni kell az eljárás

alá vont pedagógus jó hírnévhez fűződő jogát.

(3) Az eljárás alá vont pedagógus számára biztosítani kell az iratokba való betekintés jogát és

a jogai gyakorlásához szükséges megfelelő tájékoztatást.

**Az etikai vétség**

(4) *Etikai vétség* a Kódex személyi hatálya alá tartozó pedagógusnak olyan cselekménye,

amellyel a Kódex, valamint a Kar Alapszabálya rendelkezéseinek megsértését valósítja

meg, s ezzel a nevelő illetve a nevelő-oktató munkát meghatározó hatályos jogszabályi

előírásokba ütközik.

(5) Az etikai felelősséget az elkövetés idején hatályban lévő jogszabályok és a Kódex

rendelkezései szerint kell elbírálni.

**Etikai vétség miatti eljárás**

(6) Etikai vétség miatti eljárást a Területi Etikai Bizottság (a továbbiakban: TEB) a

Kódexben rögzített eljárásrend szerint folytatja le a Kar tagjával szemben azzal a céllal,

hogy megállapítsa, a pedagógus nevelő-oktató tevékenysége során történt-e etikai vétség,

s ha igen, akkor szankcionálja azt.

**Határidő számítása**

(7) A napokban megállapított határidő első napja a határidő kezdetére okot adó körülmény

napját követő első munkanap. A postai úton feladott küldemények előterjesztési ideje a

postára adás napja.

(8) Aki az eljárás során valamely határnapot, határidőt önhibáján kívül elmulasztott,

igazolási kérelmet terjeszthet elő a mulasztásról való tudomásszerzést vagy az akadály

megszűnését követő nyolc munkanapon belül.

**Összeférhetetlenség**

(9) Az etikai eljárásban az Etikai Tanács elnökeként és tagjaként nem vehet részt:

a) az eljárás kezdeményezője,

b) az eljárás alá vont pedagógus,

c) az eljárás alá vont pedagógus vagy az eljárás kezdeményezőjének hozzátartozója,

d) akinek tanúként vagy szakértőként történő meghallgatása az eljárásban szükségessé

válhat, vagy akit e minőségében meghallgattak,

e) akitől az ügy elfogulatlan megítélése egyéb okból nem várható el.

(10) Az eljárás során felmerült összeférhetetlenséget az érintettek a tudomásukra jutást

követően azonnal kötelesek jelenteni (*kizárás*).

(11) Amennyiben a TEB elnöke az összeférhetetlenségi kifogásnak helyt ad, másik Etikai

Tanácsot jelöl ki. Az összeférhetetlenségi kifogás elbírálásáról a TEB elnöke három

napon belül dönt. Ha a TEB elnökével kapcsolatban merül fel az összeférhetetlenség, a

kifogás elbírálásáról az OEB elnöke dönt.

**Elévülés**

(12) Nem lehet etikai eljárást indítani, ha az etikai vétséget megalapozó cselekménynek az

Etikai Tanács tudomására jutását követően hat hónap vagy az etikai vétség elkövetése óta

egy év eltelt.

(13) Az elévülés határidejének kezdő napja az etikai vétség megvalósulását követő nap.

**Az etikai eljárás megindítása**

(14) Etikai eljárás indítható:

a) hivatalból;

b) a Kar tagjának önmaga elleni etikai eljárás megindítására vonatkozó kérelmére;

c) panasz alapján.

(15) Az etikai vétség gyanújáról való tudomásszerzés esetén az etikai eljárást *hivatalból* kell

megindítani.

(16) Az etikai eljárást a (12) pontban meghatározott időpont bekövetkezésén túl is meg kell

indítani, ha annak lefolytatását a *Kar tagja kéri maga ellen*.

(17) Etikai eljárás *a Kar tagjának bejelentése* alapján indítható, akkor, ha a bejelentő a

panaszának alapját képező, általa vélelmezett etikai vétség elkövetését beadványában

nevesíti.

(18) A bejelentés (panasz) kizárólag írásban történhet.

(19) Névtelen bejelentés (panasz) alapján az eljárás megindítására nincs lehetőség.

(20) Az eljárás kezdeményezése a TEB elnökénél bejelentés (panasz) formájában történhet. A

bejelentésnek (panasznak) minden olyan tényt és adatot tartalmaznia kell, ami az ügy

megítélése szempontjából jelentős, továbbá lehetőség szerint a tények alátámasztását

szolgáló bizonyítékokat, valamint a bejelentő nevét és elérhetőségeit is.

(21) Az eljárás megindításáról a TEB elnöke a bejelentés megérkezésétől számított tizenöt

napon belül határozatban dönt.

(22) Az etikai eljárás megindításáról az eljárás megindításával egyidejűleg írásban értesíteni

kell az eljárás alá vont pedagógust, valamint – ha az eljárás bejelentés (panasz) alapján

indult – a bejelentőt is.

**Az etikai vizsgálat alá vont személy jogai, kötelezettségei**

(23) A TEB elnöke a bejelentőt a bejelentés (panasz) megérkezésétől számított nyolc napon

belül hiánypótlásra szólíthatja fel.

(24) Az eljárás megindításáról szóló határozatot meg kell küldeni az eljárás alá vont

pedagógusnak és a bejelentőnek, az eljárás megindítását megtagadó határozatot pedig a

bejelentőnek.

(25) Az eljárás alá vont pedagógus köteles a TEB-bel és az ügyében eljáró Etikai Tanáccsal,

valamint a Kar Országos Etikai Bizottságával együttműködni.

(26) Az etikai eljárás csak az eljárás alá vont pedagógus kérésére vagy egyetértésével lehet

nyilvános.

***II. Az etikai eljárás lefolytatásának részletes szabályai***

**Az etikai vizsgálat során tartott tárgyalás**

(27) Az Etikai Tanács a kijelölésétől számított harminc napon belül tárgyalást tart.

Amennyiben a TEB maga jár el az elsőfokú eljárás szerveként e határidőt az etikai eljárás

megindításáról szóló döntéstől kell számítani.

(28) A tárgyalást úgy kell kitűzni, hogy mindazok, akiknek a megjelenése a tárgyaláson

szükséges, az értesítést a tárgyalás előtt legalább öt nappal korábban megkapják.

(29) Az etikai tárgyalást az Etikai Tanács elnöke vezeti.

(30) Az eljárásban az eljárás alá vont pedagógus helyett és nevében képviselője is eljárhat,

kivéve, ha az eljárás alá vont pedagógus személyes megjelenése illetve meghallgatása

szükséges. Az etikai eljárásban a pedagógus jogi vagy érdekképviseleti képviselőt is

igénybe vehet.

(31) Ha a pedagógus sem személyesen, sem képviselője útján nem vesz részt a tárgyaláson,

tárgyalást tartani és az ügyet érdemben elbírálni csak akkor lehet, ha szabályszerűen

értesítették. Az eljárás akkor is lefolytatható, ha a pedagógus előzetesen bejelentette,

hogy a tárgyaláson sem személyesen, sem képviselője útján nem kíván részt venni,

továbbá ha a tárgyalásról szóló értesítés átvételét megtagadta vagy azt kézbesítettnek kell

tekinteni.

(32) Szabályszerűnek tekintendő a pedagógus tárgyalásról történő értesítése, ha az a (28)

pontban foglalt kézbesítési határidő mellett eleget tesz azon alakszerűségi kritériumnak,

hogy tartalmazza a tárgyalás időpontjának és helyszínének feltüntetését, valamint az

eljárás tárgyának megjelölését.

(33) Az etikai eljárás alá vont pedagógusnak módot kell adni arra, hogy észrevételeit

elmondhassa. Az eljárás alá vont pedagógushoz az Etikai Tanács tagjai kérdéseket

intézhetnek.

(34) A tárgyalásról jegyzőkönyvet kell készíteni.

**Az etikai eljárás során hozott döntés meghozatala**

(35) Az Etikai Tanács akkor határozatképes, ha valamennyi tagja jelen van.

(36) Az Etikai Tanács az eset összes körülményeit egyenként és összességükben értékeli, és

ezen alapuló meggyőződése szerint állapítja meg a tényállást.

(37) Az Etikai Tanács döntéseit egyszerű többséggel hozza.

(38) Az Etikai Tanács legkésőbb az utolsó tárgyalás napjától számított harmincadik napon

zárt ülésen határoz, és döntését határozatba foglalja.

(39) A határozatot az Etikai Tanács elnöke írja alá. A határozatot nyolc napon belül írásba

kell foglalni.

**Az etikai eljárás során hozott döntés közlése**

(40) Az Etikai Tanács határozatát az eljárás alá vont pedagógussal közli. Az Etikai Tanács a

bejelentőt az eljárás határozattal történő lezárásának tényéről tájékoztatja.

(41) Az Etikai Tanács határozatát az eljárás alá vont pedagógus számára a döntéshozataltól

számított tizenöt napon belül megküldi.

(42) Az Etikai Tanács a határozatát – a (41) pontban meghatározott eljárási határidő

betartásával – tértivevény szolgáltatással feladott könyvelt küldeményként kézbesíti az

eljárás alá vont pedagógus munkáltatójának.

**Az etikai vétség szankcionálása, az intézkedések**

(43) A Kar etikai vétséget elkövető tagjával szemben az Etikai Tanács a következő

intézkedéseket hozhatja:

a) figyelmeztetés;

b) a Kar által biztosított kedvezmény, juttatás, jogosultság korlátozása, megvonása;

c) a Karban betöltött tisztségtől való megfosztás.

(44) Az etikai vétséget elkövető pedagógussal szemben *figyelmeztetés*t kell alkalmazni, ha az

eljáró Etikai Tanács megítélése szerint az etikai vétséggel kapcsolatban az összes

körülmény mérlegelése alapján az etikus magatartásra való felhívás is elegendő *az etikai*

*szankció célja* eléréséhez, ahhoz, hogy *az etikai vétség elkövetője a jövőben tartózkodjon*

*a normasértő magatartástól.* A figyelmeztetéssel az Etikai Tanács rosszallását fejezi ki.

(45) A *Kar által biztosított kedvezmény, juttatás, jogosultság korlátozása* intézkedés

kiszabására akkor kerülhet sor, ha azokra az etikai vétség elkövetője az eljáró Etikai

Tanács megítélése alapján – cselekményének súlyát figyelembe véve – méltatlanná válik.

(46) A *Karban betöltött tisztségtől való megfosztás*intézkedés azzal szemben szabható ki, aki

etikai vétséget megalapozó magatartásával méltatlanná válik a Karban betöltött tisztség

viselésére.

(47) A Kar által biztosított kedvezmény, juttatás, jogosultság korlátozása és a Karban

betöltött tisztségtől való megfosztás időbeli hatálya legfeljebb öt év lehet.

**Az etikai eljárás megszűnése**

(48) Az etikai eljárás megszűnik az eljárás során hozott intézkedés jogerőre emelkedésével.

(49) Az etikai eljárást meg kell szüntetni, ha

a) annak tartama alatt az eljárás alá vont pedagógus munkajogi jogviszonya megszűnt;

b) a pedagógus a terhére rótt etikai vétséget nem követte el, vagy annak elkövetése nem

bizonyítható.

***III. Jogorvoslat***

(50) Az eljárás alá vont pedagógus az elmarasztaló határozat, valamint az eljárást

bizonyítottság hiányában megszüntető határozat ellen annak kézhezvételétől számított

tizenöt napon belül az Országos Etikai Bizottsághoz benyújtott fellebbezéssel élhet.

(51) A másodfokú eljárás lefolytatására az elsőfokú eljárási szabályokat kell alkalmazni.

(52) A fellebbezés a határozat végrehajtására halasztó hatályú. *Fellebbezni* csak *elmarasztaló*

*érdemi döntés* (intézkedés kiszabása) és *bizonyíték hiányában történő eljárást*

*megszüntető határozat ellen lehet*.

(53) A fellebbezéssel meg nem támadott határozat a fellebbezési határidő lejártával jogerőssé

válik.

(54) Amennyiben az Országos Etikai Bizottság a fellebbezés alapján megállapítja, hogy az

első fokon hozott határozat jogszabályt, a Kódex vagy a Kar Alapszabályának

rendelkezéseit sérti, a határozatot módosítja (kiegészíti) vagy megsemmisíti.

(55) Az Országos Etikai Bizottság határozata ellen további jogorvoslattal – az arról való

értesüléstől számított – tizenöt napon belül az etikai eljárás alá vont pedagógust

foglalkoztató köznevelési intézmény székhelye szerinti közigazgatási és munkaügyi

bírósághoz lehet fordulni (peres eljárás).

(56) A jogerős intézkedést a pedagógus munkáltatójánál, az érintett pedagógus személyi

anyagában fel kell tüntetni, melynek tartalmaznia kell a határozat számát, keltét, az

elkövetett etikai vétség tömör leírását és az intézkedés típusát.

(57) Az etikai szankcióra vonatkozó adatokat a (47) pontban foglalt idő elteltével törölni kell.

(58) Az etikai eljárás során keletkezett iratok kezeléséről az etikai eljárás alatt a TEB

gondoskodik.

**Kiegészítő szabály**

(59) Az etikai eljárás Kódexben nem szabályozott kérdéseiben a nemzeti köznevelési törvény,

valamint a közigazgatási hatósági eljárás és szolgáltatás általános szabályairól szóló

2004. évi C X. törvény vonatkozó rendelkezései az irányadóak a nemzeti köznevelési

törvényben foglalt megszorításokkal.

**6. Bibliográfia**

 Magyar Tudományos Akadémia Tudományetikai Kódexe

http://mta.hu/cikkek/tudomanyetikai-kodex-122151

 Magyar Kormánytisztviselői Kar Hivatásetikai Kódexe

http://mkk.org.hu/node/145

 Szakmai Etikai Kódex Pedagógusoknak. Tanulmányok, normák és esetleírások.

Szerkesztette: Hoffmann Rózsa. Nemzeti Tankönyvkiadó, Budapest, 2003.

 Hoffmann Rózsa: Az erkölcsi nevelés értékelméleti és pedagógiai dimenziói. Mester

és Tanítvány 2004/1.

 Hoffmann Rózsa: A tanár-diák kapcsolat változásai.

http://epa.oszk.hu/00000/00035/00062/2002-07-ta-Hoffmann-Tanar.html

 Hoffmann Rózsa: Köznevelésünk ma és holnap. Mester és Tanítvány 2006/9.

 Ambrus Attiláné Dr. Kéri Katalin: Adalékok a pedagógusok etikai kódexének

elkészítéséhez. In: Pedagógusetika. Kódex és Kommentár. Szerkesztette: Hoffmann

Rózsa. Nemzeti Tankönyvkiadó, Budapest, 1996.

 Fábry Béla: Etika a pedagógiában – pedagógusetika. Tájékoztató a Magyar Pedagógiai

Társaság tevékenységéről.

http://epa.oszk.hu/00000/00035/00059/2002-04-xx--Tajekoztato.html

 Pálinkás József: Párhuzamos gondolatok az erkölcs erejéről a nevelésben, a

tudományban és a politikában. Mester és Tanítvány 2004/1.

 Petró András: A pedagógusetikáról. In: Mezei Gyula: Alkalmazott vezetéselmélet. Az

iskolavezetés elmélete és gyakorlata. BME Műszaki Pedagógia Tanszék, Budapest,

2005.

 Dr. Rókusfalvy Pál: A pedagógiai tevékenység és speciális területeinek a lélektana. In:

Dr. Rókusfalvy Pál: Sajátos pedagógiai feladatok. Vezetéslélektan. BME Műszaki

Pedagógiai Tanszék, Budapest, 2006.

 Bíró Endre: Jog a Pedagógiában. Jogismeret Alapítvány, Budapest, 1998.

 Vadas Gyula: Pedagógusok szakmai etikai kódexe. Sétatér, 1999/1.

 Kozák András: A vezetés etikai kérdései, az erkölcs szerepe a pedagógus

értékrendben. Kézirat.

 Kozák András: Etika és jog viszonyrendszere az erkölcsi eszmény történeti

fejlődésének vonatkozásaiban

http://fupi.hu/?p=3066

Kecskemét, 2020. február 3.

Balogné Papp Boglárka

intézményvezető